|  |  |  |
| --- | --- | --- |
| ที่ มท ๐๘๐๘.๒/ว | A:\KRUT.TIF  **สำเนาคู่ฉบับ** | ก กรมส่งเสริมการปกครองท้องถิ่น  ถ ถนนนครราชสีมา เขตดุสิต  ก กรุงเทพฯ 10300 |

## มีนาคม ๒๕๖4

เรื่อง โครงการฝึกอบรมแนวทางปฏิบัติตามระเบียบและหนังสือสั่งการที่เกี่ยวกับการเงินการคลังขององค์กรปกครองส่วนท้องถิ่น ประจำปี 2564

เรียน ผู้ว่าราชการจังหวัดกระบี่ (ตามบัญชีรายชื่อ)

อ้างถึง หนังสือกรมส่งเสริมการปกครองท้องถิ่น ที่ มท ๐๘๐๘.2/ว 3110 ลงวันที่ 7 ตุลาคม 2563

สิ่งที่ส่งมาด้วย รายชื่อผู้เข้ารับการฝึกอบรม รุ่นที่ 10 จำนวน 1 ชุด

ตามที่กรมส่งเสริมการปกครองท้องถิ่นได้จัดทำโครงการฝึกอบรมแนวทางปฏิบัติตามระเบียบและหนังสือสั่งการที่เกี่ยวกับการเงินการคลังขององค์กรปกครองส่วนท้องถิ่น ประจำปี 2564 โดยมีวัตถุประสงค์เพื่อให้บุคลากรขององค์กรปกครองส่วนท้องถิ่น มีความรู้ความเข้าใจแนวทางปฏิบัติตามระเบียบและหนังสือสั่งการที่เกี่ยวกับการเงินการคลังขององค์กรปกครองส่วนท้องถิ่น และถือปฏิบัติเป็นไปในแนวทางเดียวกัน ความละเอียดปรากฏตามหนังสือที่อ้างถึง นั้น

เนื่องจากคณะกรรมการการเลือกตั้งได้กำหนดให้มีการเลือกตั้งสมาชิกสภาเทศบาล  
และนายกเทศมนตรีในวันที่ 28 มีนาคม 2564 บุคลากรขององค์กรปกครองส่วนท้องถิ่นต้องปฏิบัติหน้าที่  
ในการจัดการเลือกตั้งดังกล่าว ทำให้ผู้ลงทะเบียนเข้ารับการฝึกอบรมรุ่นที่ 10 ระหว่างวันที่ 29 มีนาคม 2564 – 2 เมษายน 2564 ไม่เป็นไปตามเป้าหมาย และดำเนินการจัดฝึกอบรมในรุ่นดังกล่าวไม่ได้ เพื่อให้การดำเนินโครงการดังกล่าวเป็นไปด้วยความเรียบร้อยและบรรลุวัตถุประสงค์ ได้พิจารณาจัดการฝึกอบรม รุ่นที่ 10   
รวมกับรุ่นที่ 13 ระหว่างวันที่ 17 – 21 พฤษภาคม 2564 ณ โรงแรม Siam Villa Suites Suvarnabhumi   
ในการนี้ ขอความร่วมมือจังหวัดแจ้งกำหนดการฝึกอบรมและรายชื่อผู้เข้ารับการฝึกอบรม รุ่นที่ 10   
ให้องค์กรปกครองส่วนท้องถิ่นทราบ ทั้งนี้ กรมส่งเสริมการปกครองท้องถิ่นได้แจ้งประสานไปยังผู้ลงทะเบียน  
เข้ารับการฝึกอบรมในรุ่นที่ 10 ไว้เบื้องต้นแล้ว รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

ร.อสถ. .....................................

ผอ.สน.คท. ..............................

ผอ.กง.จง. ...............................

หน.ก.........................................

หน.ง. ......................................

จนท. ..........ธิศวรรณ...............

สำนักบริหารการคลังท้องถิ่น

กลุ่มงานการจัดสรรเงินอุดหนุนและพัฒนาระบบงบประมาณ

โทร./โทรสาร 0-2241-9049